|  |  |
| --- | --- |
| Tema: | 1. **KRIZA EKONOMIKE DHE DËRGESAT E MËRGIMTARËVE** 2. **PRIVATIZIMI I NDËRMARRJEVE SHOQËRORE NË KOSOVË** |
| Data: | 27 Korrik 2010 |
| Media: | KOSOVA SOT |
| Të dhënat statistikore të BQK-së janë ato që shkojnë përmes sistemit bankar. Sigurisht se ka edhe dërgesa që shkojnë në forma tjera. Nëse marrim të dhënat e BQK-së si të besueshme, ka logjikë që vitin e kaluar kriza financiare i ka prekur edhe mërgimtarët tane. Në bazë të këtyre statistikave, vjet ka qenë efekti negativ ma i madh dhe ka patur rënje kurse sivjet kemi një përmirësim. Ky përmirësim merr persiper bazën nga viti i kaluar që ka qenë ma i ulët se i vitit paraprak. Në bazë të kësaj, ende niveli i dërgesave nuk është i nivelit të vitit 2007. Kur kësaj i shtohet se normalisht çdo vit kemi patur një rritje të dërgesave, kjo rritje prej 3.5% si rritje efektive eshte ende e ulët mirëpo është sinjal i mirë se mërgimtarët janë në proces të përmirësimit të gjendjes se tyre.    Në lidhje me privatizimin nga AKP, në përgjithësi nga aspekti ekonomik ka patur rezultate shumë të dobëta. Nëse shikohet nga aspekti politik, ka rezultate pozitive. Si shpjegohet kjo.    Nga aspekti ekonomik, privatizimi ka tërhequr një shumë të madhe të kapitalit vendor nga aktiviteti ekonomik në Kosovë dhe është deponuar në banka jashtë Kosovës. Këto janë pagesat e bizneseve për blerjen e ndërmarrjeve. Ky privatizim nuk ka sjell kapital nga jashtë, shumat janë minimale. Kur kësaj i shtohet edhe ajo që blerjet në privatizim janë bërë përtej dhe ate larg kapaciteteve financiare të bizneseve vendore, mandej shume blerje jane bërë me kredi nga bankat vendore me kamata të larta të cilat kanë rritë shpenzimet e bizneseve vendore, mandej hargjimi i të gjitha resurseve financiare bile edhe hyrje borgj vetem për ta blerë një pasuri shoqërore gjë që nuk ka lënë mundësi për të gjetur kapital shtesë qoftë si kredi bankare qoftë si bashkinvestim me partner nga jashtë për të aktivizuar ndonjë aktivitet biznesor nga kjo pasuri e blerë, shumica e blerjeve nuk kanë filluar ndonjë veprimtari por rrinë si pasuri pasive, rrinë kot toka, ndërtesat etj. dhe shume dukuri të ngjajshme e bëjnë privataizimin si jo produktiv. Krejt këto dëshmojnë edhe për mungesë të njohurive biznesore, pa analiza, planifikim financiar e biznesor etj. Krejt këto kanë ndikuar që privatizimi të ketë shkaktuar nje ngulfatje të veprimtarisë biznesore në Kosovë.    Nga aspekti politik, qëllimi politik ka qenë që të ndërrohet forma e pronësisë: nga pronësia shoqërore të kalohet në pronësi private. Kjo është arritur.    Më kujtohet kur janë diskutuar politikat operacionale para se privatizimi të filloj. Në diskutime isha aktiv për të patur politika operacionale të cilat do ta përmirësonin cilësinë e privatizimit. Diskutimi pat shkuar bukur lart deri sa "ekspertat" e jashtëm që i kishin ndërtu këto politika than troq: ne kemi zgjedhur formen ma të lehtë të transferimit të pronës, formë e cila është leht për tu kuptuar dhe menaxhuar. Nuk dëshirojmë të kemi asnjë komplikim. Sigurisht që secila politikë operacionale qe do të dërgonte kah përmirësimi i cilësisë se procesit të privatizimit gjithashtu ka shtuar edhe në veshtiërsi të zbatimit dhe kjo është si komplikim. Është zgjedhur rruga më e lehtë e mundshme, nuk janë mërzitë për cilësinë dhe rezultatet. | |